Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 775/14/8811	Trebišov, 23.2.2015
EEČ : 2-69-62-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno a, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec XXXXX si neplní vyživovaciu povinnosť, ktorá mu vyplýva z ustanovenia § 62 zákona č. 36/2005 Z. z. o rodine a o zmene a doplnení niektorých zákonov a zároveň mu bola uložená rozsudkom Okresného XXXXX zo dňa 21.04.2008, ktorý nadobudol právoplatnosť dňa 05.05.2008 a to v mieste bydliska, ako aj inde prispievať na výživu XXXXX mesačne sumou 66,39 € (2.000,- Sk), vždy do 10. dňa toho ktorého mesiaca vopred k rukám matky, čím mu takto na bežnom výživnom za obdobie od mesiaca jún 2014 až doposiaľ vznikol dlh v celkovej výške 597,51 €, pričom svojím konaním vydal oprávnenú osobu do nebezpečenstva núdze a bol v predchádzajúcich dvadsiatich štyroch mesiacoch za taký čin odsúdený trestným rozkazom Okresného súdu Trebišov pod č. k. 3T/40/2014  zo  dňa  14.04.2014, ktorý  nadobudol právoplatnosť dňa 26.04.2014

lebo zanikla trestnosť činu

Odôvodnenie:
Uznesením vyšetrovateľky OR PZ, OKP, 1. oddelenie vyšetrovania Trebišov pod XXXXX ORP-624/1-VYS-TV-2014 zo dňa 18.12.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. a/, písm. c/ Tr. zákona, na tom skutkovom základe, ako je to uvedené  vo výrokovej časti tohto uznesenia.

	Obvinený v priebehu  vyšetrovania využil ustanovenie § 86 ods. 1 písm. a/  Tr. zákona o účinnej ľútosti a dlh na bežnom výživnom za  obdobie  od mesiaca jún 2014 doposiaľ vo výške 602,- € uhradil k rukám matky dieťaťa XXXXX peňažnými poštovými poukazmi v novembri 2014 sumou 100,- €, v januári 2015 sumou 432,- € a v mesiaci február 2015 sumou 70,- €, t. j. spolu 602,- €.

Uvedenú skutočnosť potvrdila vo svojej výpovedi dňa 16.02.2015 aj matka dieťaťa, v ktorej uviedla, že dlh na bežnom výživnom za žalované obdobie považuje zo strany obvineného za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr,  než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Valéria Kovalová
prokurátorka